Naglalakkið er ekki þornað, David.
Ég rakst á Ted á kaffihúsinu í morgun, Alexis.
Hann bað fyrir kveðju.
Það var gaman. Hvað sagði hann?
Ekki neitt. Við brostum bara kumpánlega hvort til annars.
Hann virtist reyndar vera frekar upptekinn af einhverri eldri konu
svo mér fannst hyggilegast að ónáða hann ekki.
Það er æðislegt fyrir hann.
Það gæti samt verið hver sem væri, er það ekki?
Kannski mamma hans eða einhver náin vinkona.
Þau kjáðu svo mikið hvort framan í annað að öllum ásjáandi
og því yrði mér um og ó ef þetta hefði verið móðir hans, David.
Annars er það að frétta af mér að ég komst nýlega að því
að ég hefði ofnæmi fyrir... –Kjáðu þau?
Var hún með fléttu í hárinu? –Nei, enga fléttu.
Það var frekar eins þetta væri þykkt og fallegt hár
sem hefði verið lauslega vafið saman.
Ég trúi ekki að hann sé enn að hitta Heather.
Einmitt, það er fáránlegt.
Ég held einmitt að hún hafi heitið Heather.
Þurftum við ekki að fara eitthvað?
Hann hefur bara ekki áhuga á þér lengur, Alexis.
Það er ekki eins og þú hafir alltaf verið alein inni í herbergi.
Ég vildi bara gefa mér tíma fyrir sjálfa mig.
Gott að heyra.
Það er líka mikilvægasta sambandið sem maður þarf að rækta.
Þú skalt steinhætta að hugsa um Ted og glæsilegu gömlu ástmeynna hans.
Ég ætla út að skokka. –Gott og vel.
Þú ert samt í kjól. –Já, ég er í kjól.
Ég hef aldrei heyrt nokkra manneskju
láta jafn óviðeigandi orð falla hvert á fætur öðru
eins og þú gerðir rétt í þessu. –David þó.
Hvernig gat ég vitað að hún væri enn svona
hrifin af Ted mörgum árum síðar? –Einu ári síðar.
Nú rifjaðist þetta allt upp.
Þú ættir kannski að vera áhugasamari um líf dóttur þinnar
þótt ekki væri nema til að hlífa mér
við öllu ruglinu á hverjum einasta degi.
Ég minntist á að hin konan hefði verið aðlaðandi, var það ekki?
Þú notaðir orðið "glæsileg".
Ég held að það hafi verið orðið
sem þú notaðir um nýju kærustuna hans Teds sem er ekki Alexis.
Því er samt ekki að leyna að hún var það.
Þú ert snemma á ferð, Roland.
Ég hef ákveðið að vera hluti af liðsheildinni.
Það er gott að heyra.
Þar sem ég er þjálfari liðsins ætla ég að biðja þig
um að færa lappirnar á þér af borðinu mínu.
Já, já, já. Ég hef voðalega gaman af þessu spjalli okkar
en við skulum koma okkur að verki.
Ég leit sem snöggvast í kringum mig hérna
og þá rann það allt í einu upp fyrir mér.
Það er svo mikið rými hér sem fer til spillis.
Þetta ætti að vera svona setustofa
þar sem gestirnir geta hist og spjallað.
Mér líst nú ekkert alltof vel á
að gestirnir noti skrifstofuna mína til að spjalla í.
Herbergin þeirra eru frekar til þess.
Er kannski...
bjórkælir í herbergjunum þeirra?
Hvaðan kom þessi?
Ég kom með hann hingað í morgun.
Joce vildi fá meira pláss fyrir litla barnið
og ég hugsaði með mér að ég gæti hjálpað félaga mínum í leiðinni.
Hvernig á þetta að hjálpa mér?
Þú selur gestunum bjór, Johnny.
Ekki nema þú ætlir þér alls ekki að græða neina peninga.
Það myndi reyndar útskýra eitt og annað.
Vitanlega ætla ég mér að græða peninga.
Ef þér stendur ekki nákvæmlega á sama get ég sagt þér
að ég hef nú þegar selt einum starfsmanni okkar tvo bjóra.
Getur verið að þú sért sá starfsmaður?
Já, það getur nefnilega alveg verið.
Ég ætla að drekka þá eftir matinn.
Stóra spurningin er samt hvar við eigum að koma sjónvarpinu fyrir.
Hvaða sjónvarpi?
Þú getur ekki ætlast til þess að gestirnir stari bara á þig
á meðan þeir sötra bjórinn sinn.
Þú ert alveg ótrúlegur.
Ég ætla að benda þér á það að hér ertu enginn forstjóri.
Þú varst ráðinn til að vinna ýmis verk hér á mótelinu.
Ég ætla því að hafna þessu sjónvarpi.
Segjum það, Johnny. Ég heyri alveg hvað þú segir.
Ég er farinn að vinna.
Ég bölva þessum björnum með öllum þeim krafti sem ég má missa.
Erum við bara í kósí áður en við byrjum að vinna?
Senduð þið einhver SMS ykkar á milli sem ég veit ekki af?
Það er nú ekki hægt að tala um að við séum ekki byrjuð að vinna.
Búðin var opnuð fyrir tæpum hálftíma.
Við sendum reyndar nokkur SMS en þú ert ekki með í því.
Þetta var fallega sagt. Ég sé að varasalvarnir eru komnir annað.
Við fengum nefnilega þessar nýju piparmintutöflur.
Ég ákvað að prófa að hafa þær hérna við kassann.
Er eitthvað að?
Nei, þetta erum samt mintur sem við höfum ekki prófað
og gætu allt eins verið eitraðar
á sama tíma og við færum varasalvana lengst út í horn.
Ég held nú reyndar að minturnar séu ekki eitraðar.
Þær eru mjög ljúffengar.
Málið er bara að varasalvarnir voru flaggskip búðarinnar.
Þeir eru geymdir við kassann þar sem fólk kemur
og það býst við að sjá varasalvana þar.
Ég hefði viljað fá að vera með í ráðum
áður en þú ákváðst að færa þá.
Þú færir mjög oft alls kyns dót án þess að spyrja mig álits fyrst.
Kústana til dæmis.
Þetta voru líka forljótir kústar með rauðum sköftum
sem pössuðu engan veginn við ljósu litapallettuna okkar.
Það er augljóslega mikið í húfi hérna og því ættuð þið kannski
að loka búðinni á meðan þið ráðið ráðum ykkar.
Eitt af því sem einkennir flinkan viðskiptamann
er hæfileiki hans til að gera málamiðlanir.
Ég verð að vera sammála Patrick að þessu leyti.
Ég held ekki að það sé neitt sem þú verður að gera.
Ég er líka alltaf að gera málamiðlanir.
Hvað? –Ekkert.
Ég er bara að rifja upp öll skiptin sem þú hefur gert málamiðlanir.
Ég var að hugsa um það líka. Það er svo margt sem kemur til greina.
Í síðustu viku leyfði ég þér að velja myndina sem við horfðum á.
Þú lést mig velja á milli tveggja bílamynda með Söndru Bullock.
Þú valdir "The Lake House" sem var einmitt hárrétt val.
Bara svo þú vitir það þá getur það varla kallast málamiðlun
þegar þú færð einhvern til að velja
á milli tveggja atriða sem þér líst vel á.
Ég hef ekkert á móti málamiðlunum.
Staðan sem komin er upp núna er mér samt ekki að skapi.
Eigum við ekki bara að setja allt aftur á sinn stað
og byrja upp á nýtt?
Fyrst svo er veit ég að þú hafðir ætlað þér að sækja töskurnar í dag,
jafnvel þótt ég hafi beðið þig um að gera það í fyrradag.
Í nafni málamiðlana gætirðu kannski bara farið og sótt þær núna.
Ekkert mál.
Viltu koma með mér, Stevie? –Nei.
Gott og vel.
Ætlið þið sem sagt bara að vera hér og tala um mig
á meðan ég verð í burtu?
Skiptast á sögum um vanhæfni mína til málamiðlana?
Já, eitthvað svoleiðis.
Hér kemur tebollinn þinn, frú Rose. –Takk, Twyla.
Við sjáumst þá væntanlega i kvöld. –Af hverju heldurðu það?
Alexis leit við hérna í morgun
og var mjög ákveðin í því að við færum út í kvöld.
Mér skildist að ég hefði verið alltof mikið ein undanfarið
og yrði bara að koma mér út á meðal fólks.
Er það virkilega? –Já.
Ég hafði reyndar ætlað að gera annað í kvöld
en Alexis sagði að það væri best að ég sleppti því bara.
Hún ætlar að hjálpa mér að hafa mig til á mótelinu
og svo ætlum við út á galeiðuna eftir það.
Hún er svo mikill mannvinur.
Það er samt ekki ólíklegt
að þið hefðuð báðar gott af því að drífa ykkur út.
Ég veit ekki hvort þú hefur tekið eftir því
en Alexis er svolítið miður sín þessa dagana.
Það er þungt yfir henni vegna sambands Ted,
fyrrverandi elskhuga hennar, við Harriet, nýju kærustuna.
Þú átt við Heather. –Ég held að hún heiti Heather.
Heather og Ted hafa verið saman í dágóðan tíma núna.
Þau byrjuðu að slá sér upp
þegar Alexis vann á dýralæknastofunni.
Hún segist ekki kippa sér neitt upp við það en stundum er ég ekki viss.
Alexis okkar er alltaf eins og lokuð bók.
Mér hefur einmitt alltaf fundist hún frekar opinská.
Hún er lokuð bók sem opnast um leið og maður tekur hana úr hillunni.
Nú er nóg komið af slúðri í dag, Twyla.
Ég kann ekki við að tala um einkamál Alexis við þig.
Ég var alls ekki að slúðra.
Þú bryddaðir upp á þessu umræðuefni og ég vildi bara segja þér þetta.
Slúður er sími djöfulsins. Það er best að leggja bara á.
Hvað er í gangi?
Erin Brockovich er nýbyrjuð að vinna hjá lögfræðifyrirtækinu
en nýtur ekki tilhlýðilegrar virðingar vegna klæðaburðarins.
Ekki myndin heldur þetta.
Ég vildi bara sýna gestunum nýju uppröðunina.
Ég komst að því að Carmine
er mikill aðdáandi Alberts Finneys.
Má ég tala aðeins við þig, Roland?
Hafið þetta á pásu, strákar.
Ég veit hvað þú ætlar að segja. Þetta er betra en þú hélst.
Ég tók sérstaklega fram að ég vildi ekki sjónvarp hingað.
Ég hélt að þú hefðir verið að grínast, Johnny.
Af hverju hélstu að ég hefði verið að grínast?
Kannski vegna þess að brandararnir þínir missa oftast nær marks.
Þú skalt fara núna og kveðja Carmine og vin hans.
Hann heitir Brian og er bróðir hans.
Þeir gætu reyndar alveg verið vinir líka.
Þeir gætu verið bræður og vinir.
Hvernig mynduð þið lýsa sambandi ykkar, strákar?
Roland!
Þú áttir að hreinsa illgresi í dag.
Segjum það þá. Kúnnanna okkar vegna ættirðu samt að slaka aðeins á.
Ég mun slaka á þegar þú hefur lokið við að reyta illgresið.
Þið verðið bara að klára þetta án mín, strákar.
Er hún hætt með kærastanum?
Hæ.
Ég sé að sumar af vörunum sem við höfum hingað til geymt baka til
eru allt í einu núna til sýnis fremst í búðinni.
Það tengist ekki samtali okkar núna áðan, er það nokkuð?
Fólk hefur spurt um drullusokka
en þú hefur alltaf viljað halda þeim úr augsýn
vegna þess að þeir séu svo hneykslanlegir
og því datt mér í hug að fyrst það væri eftirspurn eftir drullusokkum
gæti þetta verið tækifæri fyrir þig til að gera málamiðlun.
Ef það að misbjóða kúnnunum okkar
með því að láta þá reka augun í drullusokka
um leið og þeir detta inn úr dyrunum
er eitthvað sem þú telur skynsamlega viðskiptastrategíu
þá er það málamiðlun sem ég er alveg tilbúinn til að gera.
Ertu viss um það? –Sjáðu svipinn á honum.
Sjáðu svipinn á sjálfri þér. Já! –Frábært.
Þá er þér líklega sama
þótt ég stilli klósettburstunum hérna upp líka.
Er eitthvað að, David? –Nei.
Gerirðu þetta í hvert sinn sem þú ferð út á lífið?
Ég geri þetta á hverju kvöldi.
Að sjá ykkur tvær.
Þetta minnir mig á þegar ég fór í Mudd–klúbbinn
í Austurbænum í gamla daga.
Ég man eftir morgninum sem ég vaknaði hjá Johnny Thunders.
Get ég eitthvað aðstoðað þig? –Fyrirgefðu.
Má móðirin ekki sýna félagslífi einkadóttur sinnar áhuga?
Hvaða stað ætlum við svo að heiðra með nærveru okkar í kvöld?
Það er bar hérna í útjaðri bæjarins.
Hvernig ætlum við að komast þangað?
Maður má ekki lengur keyra eftir að maður hefur drukkið.
Við ætlum að taka leigubíl.
Nei, þið gerið það ekki. Ég skal keyra ykkur.
Ég hef ekkert sérstakt að gera í kvöld
og gæti ekki hugsað mér neitt betra en að finna nýjan mann handa Twylu.
Ég sé hérna gullfallega konu sem verðskuldar mikla hamingju.
Þetta er það fallegasta sem nokkur hefur sagt við mig, frú Rose.
Ég meinti hvert einasta orð.
Mér finnst að þið stelpurnar ættuð að leyfa mér
að vera bílstjórinn ykkar í kvöld.
Við förum á svarta bílnum sem er hérna úti.
Ég veit hvernig bíllinn okkar lítur út en takk samt.
Áður en þið farið inn vil ég að þið þiggið ráðleggingar
frá manneskju sem hefur lifað tímana tvenna.
Ég er eiginlega viss um
að við báðum þig ekki um ráð en láttu vaða.
Ef og þegar þú sérð einhvern sem þér líst vel á
skaltu halda augnsambandi við hann.
Síðan skaltu koma aftan að honum,
renna einum fingri niður bakið á honum
og ef hann eltir þig inn í dimmt horn á staðnum
er þessu ætlað að verða.
Þetta hljómar ótrúlega hallærislegt.
Þetta var það sem ég gerði alltaf fyrir mörgum árum.
Viltu vita hver sá síðasti var?
John Cougar Mellencamp.
Hver haldið þið samt að hafi ekið mér heim þetta sama kvöld?
Hr. Rose? –Rétt til getið.
Sá bíltúr var betri en nokkurt daður úti í horni með JCM.
Stundum þarf að taka áhættu í lífinu og í ástamálunum.
Maður veit aldrei hvað getur gerst.
Á ég að hinkra eftir ykkur hér?
Við erum ekki lengur í gaggó og ég held að við ráðum við þetta.
Takk samt.
Takk fyrir farið, frú Rose.
Kjóllinn þinn er krumpaður á bakinu, Alexis. –Ha?
Berið höfuðið hátt, stúlkur!
Taktu þau af þér, Roland.
Ertu að fara eitthvað? Hafðu það gott í kvöld, Johhny.
Af hverju ertu hér enn?
Ég ætlaði bara aðeins að slaka á. Það var svo mikið að gera í dag.
Þú átt ófríska konu sem bíður þín heima.
Klukkan er níu að kvöldi og en þú ert hér að spila tölvuleik.
Ertu að fela þig?
Nei, ég er ekki að fela mig, Johnny.
Gott kvöld, herrar mínir.
Ég kom með rif handa þér í kvöldmatinn, Roland.
Takk, elskan.
Hann virðist hafa komið sér makindalega fyrir hérna.
Já, einum of makindalega, Jocelyn.
Ég vil ekki vera með leiðindi
en Roland var búinn að vinna fyrir nokkrum klukkutímum
og ég sagði honum að hann skyldi drífa sig heim.
Málið er bara að ég hafði gleymt hvað Roland væri tillitssamur
þegar ég er ólétt.
Hann er mjög upptekinn af því og umhyggjusamur
og er einhvern veginn alltaf nálægur.
Við vorum því að spá í að það gæti verið betra fyrir mig,
ef við gætum lengt hjá honum vinnudaginn
til þess að ég fengi meiri tíma í friði. Fyrir mig.
Ég skil.
Ég fékk mér nýjan töfrasprota.
Ég þarf bara að klára næstu tvö borð
og þá á ég nógu marga ópala til að kaupa hörpuna.
Frábært hjá þér, elskan.
Tíma fyrir mig, Johnny.
Ég verð að fá tíma fyrir mig.
Ég held að ég þurfi ekki að fá far heim í kvöld.
Það er æðislegt.
Ég held að ég ætli heim með manni.
Já, mig grunaði það.
Hann spilar fóbolta og vinnur í grjótnámunni
og uppáhaldslitur okkar númer tvö er sá sami.
Það er rosalega mikilvægt.
Leynivopnið hennar mömmu þinnar svínvirkaði.
Ég renndi fingri niður bakið á þremur náungum
og einn þeirra sneri sér við.
Verður allt í lagi með þig? –Já, auðvitað.
Að sjálfsögðu. Vitanlega.
Ég er bara svo ánægð með að hafa þorað að taka svona áhættu.
Vel á minnst, þessi náungi þarna hefur starað á þig í allt kvöld.
Halló? –Hæ.
Halló? –Heyrirðu í mér.
Bara grín. Þetta er talhólfið hjá Ted.
Finnst þér ekki óþolandi þegar fólk gerir þetta? Mér líka.
Samt gerði ég þetta.
Skildu endilega eftir skilaboð og ég hringi síðar.
Ég verð nú bara að segja að ef við hefðum ekki
stillt þessum elskum upp hérna frammi
er afar líklegt að við hefðum ekki selt tvo í dag.
Bursta líka.
Á kostnað hvers samt?
Álagningin á drullusokkunum er reyndar ansi rífleg.
Mér finnst eiginlega að við ættum að sækja fleiri vörur
sem eru þarna fyrir innan og stilla þeim upp hérna.
Nei, nei, nei, nei, nei, nei. Nei. Ég ætla bara að segja það.
Ég er alls ekki góður í að gera málamiðlanir.
Þarna viðurkenndi ég það.
Ég er framúrskarandi sólólistamaður eins og Beyoncé
og móðir mín valdi á mig föt langt fram á unglingsaldurinn.
Láttu það bara koma, David.
Mér þykir leitt að ég skuli bara vita hvað er rétt og hvað ekki.
Þessi uppstilling er bara ekki rétt.
Það er kolrangt að stilla drullusokkum upp fremst í búðinni.
Líka mintum þar sem varasalvar eiga að vera. Það er ekki rétt.
Ekki rétt.
Þessir fjallgöngulegu skór á fótum kærastans míns
eru eins og Oprah myndi fara í á þakkargjörðarhátíðinni.
Fyrirgefðu. Hvað sagðirðu?
Ég sagði að minturnar yrðu að fara.
Ég held að þú hafir nefnt skótau kærastans þíns.
Ég man ekki eftir að hafa sagt það.
Það er það sem ég heyrði.
Ef kærastinn minn er ósáttur við skóna mína
get ég alveg farið úr þeim.
Eða ekki. Ég man ekki eftir að hafa sagt þetta.
Þú skalt því bara gera það sem þú vilt.
Ég held að verki mínu sé lokið.
Hvaða verk var það?
Kærastanum mínum líst ekki á skóna mína
og þess vegna ætla ég úr þeim.
Áður en þú gerir þetta vil ég segja þér
að það er heldur ekki rétt að vera á sokkaleistunum á almannafæri.
Við gerum bara það sem við þurfum að gera.
Sæl og blessuð.
Varstu á barnum?
Af hverju sá ég þig ekki?
Ég ákvað bara að bíða eftir ykkur
en fór svo að leiðast að hanga í bílnum.
Mér leiddist og fann þá leynilegan bar hérna fyrir innan.
Hvar er Twyla?
Hún notaði finguraðferðina þína.
Við ætlum sem sagt ekki að bíða eftir henni.
Nei, líklega ekki.
Ætlarðu aftur inn? –Nei.
Það er enginn þarna inni fyrir mig.
Ég kunni ekki við að segja þetta fyrir framan Twylu
en það var ekki að ástæðulausu sem ég dró hr. Cougar Mellencamp
út í horn á barnum en ekki föður þinn.
Ég þarf ekki að heyra hvernig sú saga endaði.
Pabbi þinn var með annarri þarna.
Ég vissi bara að það væri eitthvað á milli okkar.
Ég vissi það alveg.
Hvað sem það annars var var það biðarinnar virði.
Það var voða gaman fyrir þig.
Ég skil samt ekki hvað það kemur mér við.
Það tók heilt ár. –Ár?
Ef þessu er ætlað að verða sjá þeir að sér.
Eigum við að segja þetta gott í kvöld? –Já.
Á ég að keyra?
Það er frábær hugmynd.
Íslenskur texti: Berglind Anna Sigurðardóttir